全宋詩

《 全宋詩 》 是北京大學古籍所編的宋朝詩歌總集 ， 凡72冊 ， 3785卷 。 1986年開始出版 ， 1998年全部出版 。 傅璇琮主編 ， 《 全宋詩 》 收九千餘人詩作 ， 字數近四千萬 。 《 全宋詩 》 亦有不少失誤 ， 例如卷169將 《 書酒家壁 》 、 《 春日遊湖 》 收入范仲淹的作品 ， 此乃宋元人範晞文之詩 。 卷174滕宗諒收錄 《 贈妓兜娘 》 詩一首 ， 此詩爲張先作品 。 《 全宋詩 》 卷402陳舜俞 （ ？ ～ 1075 ） 小傳之生卒年誤考 ， 陳之生卒應補正爲生於天聖四年 （ 1026 ） ， 卒於熙寧九年 （ 1076 ） 。 《 全宋詩 》 卷3162收陳鑄作品 ， 但北宋與南宋皆有陳鑄其人 ， 二人混爲一談 。 《 全宋詩 》 卷73收北宋張維詩10首 ， 接著又誤收南宋同名作者張維之 《 次經略舍人韻 》 等3詩 ； 《 全宋詩 》 卷3762收房灝 《 別西湖 》 詩 ， 應是房皞作品 。 《 全宋詩 》 未收劉仙倫作品 ， 劉仙倫與劉過齊名 ， 世稱 “ 二劉 ” 。 蘇頌之父無錫縣令蘇紳與縣尉竇總之交遊詩 《 賀竇尉生子 》 二聯 ， 《 全宋詩 》 亦未收 。 《 輿地紀勝 》 、 《 方輿勝覽 》 的輯佚詩大都失收 。 《 全宋詩 》 亦與 《 全唐詩 》 有大量重出 、 誤收問題 。 例如 《 全宋詩 》 卷14收有南唐張佖詩20首 ， 其中18首 ， 實誤收張泌詩 。 《 全宋詩 》 卷960收李之儀 《 偶題六絕 》 六首 ， 其中三首爲張籍詩 ； 卷2775收陳與行 《 句 》 其二 ： “ 霜間開紫蒂 ， 露下發金英 。 ” 實乃 《 全唐詩 》 卷30收陳叔達 《 詠菊 》 之誤收 ； 又如卷2050收徐珩 《 日暮望涇水 》 ， 是 《 全唐詩 》 卷44徐珩 《 日暮望涇水 》 之誤收 ； 《 全宋詩 》 卷1318收夏倪 《 句 》 其三 ： “ 天寒霜雪繁 ， 遊子有所之 。 ” 此詩實爲杜甫之 《 赤谷 》 詩 。 《 全宋詩 》 卷172收晏殊 《 社日 》 ： “ 山郡多暇日 ， 社時放吏歸 。 … … ” ， 可見於 《 全唐詩 》 卷188收韋應物之 《 社日寄崔都水及諸弟群屬 》 ； 《 全宋詩 》 卷1660收曾幾 《 把酒思閒事二首 》 、 卷1982卷收宋高宗趙構 《 題劉松年竹樓說聽圖 》 、 卷2337收宋孝宗趙慎 《 題周文矩合樂士女圖 》 ， 皆爲白居易之詩 。